
Zmluva o ťažbe dreva 
č. 1/2025 
uzatvorená v zmysle § 409 a násl. Obchodného zákonníka a § 513 násl. Občianskeho zákonníka v znení neskorších zmien a doplnkov medzi zmluvnými stranami:
Účastník č.1: Urbárske spolumajiteľstvo Fačkov, poz. spol. 
                        Fačkov 56, 013 15 Fačkov
                        IČO: 00625370
                        DIČ: 2020638730




DIČ DPH: SK 2020638730


V zastúpení: Jozef Panák - predseda poz. spoločenstva   


                       Miroslav Klinec - podpredseda poz. spoločenstva
Účastník č.2:  Vojtech Hollý, Fačkov 130, 01315

IČO: 48104361

DIČ: 1124720685
Čl. 1.
Predmet zmluvy
Predmetom zmluvy je vykonať nasledovnú činnosť na porastoch, , ktoré sú vlastníctvom Urbárskeho spolumajiteľstva Fačkov, poz. spol.
· ťažbu dreva Účastníkom č.2 z porastov 316, 321.2, 324, 326A1, 327A1, 328A11, 352e a 347A1
predpokladaný objem dreva je:

.  listnaté 550 m3

.  ihličnaté 250 m3

Spolu:800 m3
· prerezávku Účastníkom č.2 v porastoch 321.2, 322.2, 322.3, 326B a 328A11 v celkovom objeme 8,32 ha
Drevo bude potrebné vyťažiť a stiahnuť na skládky dreva podľa dohody s OLH a predsedom spoločenstva.
Čl. 2.
Cena za vyťaženie dreva
Kúpna cena je určená na základe výberového konania konaného dňa 19.2.2025, ktorého výsledok je prílohou tejto zmluvy. Celková cena predstavuje:

· ťažbová činnosť: 19250 € listnatá hmota
             3625 € ihličnatá hmota

                                SPOLU: 22875 € 
Cena je uvedená bez DPH, nakoľko Účastník č. 2 nie je platcom DPH.
Čl. 3.
Doba plnenia
Zmluva sa uzatvára na dobu určitú od 19.2.2025 do 31.8.2025

Práce budú zrealizované do:

· palivové listnaté drevo do konca augusta 2025
· ihličnaté drevo do konca marca 2025
· prerezávky do konca mája 2025

Čl. 4.
Platobné podmienky
Účastník č.2 vystaví faktúru za každú činnosť po jej ukončení a prevzatí OLH a členom výboru.
Ďalšie zmluvné podmienky
1. Účastník č.2 sa zaväzuje  spíliť drevo a vyviezť všetku vyznačenú drevnú hmotu na skládky
 

dreva. 
2. Účastník č.2 sa zaväzuje pri svojej činnosti dodržiavať predpisy na úseku požiarnej ochrany 

s príslušnou mierou zodpovednosti za ich nedodržiavanie, resp. porušovanie.
3. Účastník č.2 v prípade ohrozenia majetku Účastníka č.1, je povinný prijať primerané 
opatrenia na 
odstránenie nebezpečenstva a okamžite to ohlásiť zástupcovi Účastníka č.1.
4. Účastník č.2 sa zaväzuje pri realizácii tejto zmluvy riadiť pokynmi pracovníkov US Fačkov 
poz. spol., ktorí 
sú 
zároveň týmto splnomocnení k vydávaniu pokynov na realizáciu tejto zmluvy za Účastníka 
č.1 . 
5. Účastník č.2  sa zaväzuje vykonať približovanie dreva len po vyznačených približovacích 
linkách 
tak, aby nedochádzalo k nadmernému poškodzovaniu lesného porastu a stojacich stromov. 
 
6. Účastník č.2 prehlasuje, že si je vedomý svojej povinnosti dodržiavania predpisov BOZP 
v ťažbe, 
približovaní, manipulácií a odvoze dreva a že za ich nedodržiavanie resp. porušovanie 
Účastník č.1. nenesie žiadne dôsledky.
7. Účastník č.2 môže začať s vykonaním prác v ťažbe dreva na základe podpísania tejto zmluvy.
8. Účastník č.2 okamžite ohlási akúkoľvek ekologickú haváriu bez meškania pracovníkom US Fačkov poz. spol. 
a príslušnému orgánu štátnej správy – odbor životného prostredia a urobí okamžité nápravné 
opatrenia.

9. Účastník č. 2 zodpovedá za dodržiavanie predpisov BOZP, za vybavenie svojich zamestnancov, 
potrebnými OOPP a za odbornú a zdravotnú spôsobilosť zamestnancov, ktorí vykonávajú 
práce v ťažbovej činnosti. Účastník č.1. nenesie zodpovednosť za porušovanie 
a nedodržiavanie bezpečnostných predpisov osôb zdržujúcich sa alebo pracujúcich 
v porastoch, v ktorých Účastník č. 2 realizuje predmet zmluvy.
Čl. 6.
Sankcie
1. V prípade nedodržania doby plnenia /čl. 3. zmluvy/ Účastník č. 2 sa zaväzuje zaplatiť  Účastníkovi č.1. zmluvnú pokutu vo výške 10% z nerealizovaného množstva dreva.
2. Realizácia sankcií sa vykoná na základe protokolu o prevzatí pracoviska od dodávateľa s uvedením konkrétnej sankcie.

Čl. 7.
Zrušenie zmluvy
1. Počas doby trvania je možné zmluvu zrušiť písomnou dohodou zmluvných strán.
2. Účastníka č.1. je oprávnený jednostranne odstúpiť od zmluvy v prípade porušenia, alebo 
nedodržania zmluvného záväzku zo strany Účastníka č. 2.
3. Odstúpením od zmluvy, zmluva končí dňom doručenia písomného odstúpenia od zmluvy.
Čl. 8.
Záverečné ustanovenia
1. Zmluva nadobúda platnosť a účinnosť dňom podpisu zmluvných strán.
2. Zmluvou neupravené vzťahy sa riadia príslušnými ustanoveniami Obchodného zákonníka.
3. Zmluvu je možné meniť, alebo dopĺňať, iba písomnou dohodou zmluvných strán formou 
priebežne číslovaných dodatkov.
4. Zmluvné strany prehlasujú, že obsahu zmluvy porozumeli, súhlasia s jej obsahom čo potvrdzujú 
svojimi podpismi.
5. Zmluva je vyhotovená v dvoch exemplároch, z ktorých má každý charakter originálu. Jeden 
exemplár obdrží účastník č.1 Jeden exemplár obdrží účastník č.2 
6.. Oprávnenia a kvalifikačné predpoklady:
a/ právnická alebo fyzická osoba /ďalej dodávateľ/ je zapísaná v obchodnom alebo živnostenskom registri a je držiteľom príslušných oprávnení /odbornej spôsobilosti, pilčícky preukaz, strojnícky preukaz, viazačský preukaz, prípadne iné/ na  vykonávanie zmluvných činností, ktoré je dodávateľ povinný pri podpise zmluvy preukázať

b/ dodávateľ je zamestnávateľom alebo disponuje dostatočným počtom kvalifikovaných osôb 

pre zvládnutie rozsahu prác zmluvných činností
7. Bezpečnosť a ochrana zdravia pri práci:

Dodržiavať Zákon 124/2006 Z. z. o bezpečnosti ochrane zdravia pri práci v znení neskorších 
predpisov  a ďalších predpisov platných pre pracoviská a priestory US Fačkov poz. spol.

a/ dodávateľ zodpovedá za plnenie povinností v BOZP a používaní OOPP za všetkých svojich 

pracovníkov a subdodávateľov.
       b/ na základe objednávateľom poskytnutých informácií a pokynov si dodávateľ zabezpečí 
preventívne a ochranné opatrenia na zaistenie bezpečnosti a ochrany zdravia pri práci, ktoré 
sa vzťahujú na zamestnancov a nimi vykonávané práce podľa predmetu zmluvy.
c/ dodávateľ prác je povinný v prípade akéhokoľvek úrazu na jeho strane alebo nebezpečnej 
udalosti okamžite nahlásiť túto udalosť okrem príslušne konajúcich inštitúcií /inšpektorát 
práce, polícia, 
HaZZ, lekárska záchranná služba, / riadiacemu členovi US Fačkov poz. spol., 
prípadne 
jeho zástupcovi. Zachovať miesto udalosti, riadiť sa pokynmi objednávateľa.
      d/ dodávateľ je povinný vykonať primerané opatrenia na zdolávanie požiaru, v prípade jeho 
nezdolania je povinný túto udalosť nahlásiť na telefónne číslo 150 alebo 112 a následne 
riadiacemu členovi US Fačkov poz. spol., prípadne jeho zástupcovi.
      f/ dodávateľ je povinný na vlastné náklady zabezpečiť označenie komunikácií /cesty a značené 
turistické chodníky/ prechádzajúcich pracoviskom značkami. Zákaz vstupu nepovolaným 
osobám.
· Pozor spúšťa sa drevo
· Pozor vykonáva sa ťažba dreva
· Značka musí mať primeranú veľkosť /na ceste - najmenší rozmer 30 cm, na značenom turistickom chodníku – najmenší rozmer 20 cm/. Na používanie výstražných značiek a signálov sa vzťahuje nariadenie vlády č.387/2006 Z. z. o používaní značiek a signálov. Uvedené značky sú doporučené, používať vždy konkrétne značky!
8. Požiarna ochrana
      a/ dodávateľ je povinný mať vybavené pracovné stroje, lesné kolesové traktory, harvestory, 


traktory, iné vozidlá a stroje, ktoré sa používajú pri plnení predmetu zmluvy vhodným 


prenosným hasiacim  prístrojom o hmotnosti min. 5 kg.
      b/   narábať s otvoreným ohňom je možné len na miestach na to určených.
9.Výkon činností
     a/ dodávateľ môže začať výkon činností až po zavedení na pracovisko.
     b/ termíny vykonávania jednotlivých prác stanovuje objednávateľ.
10. Výrobné prostriedky
     a/ dodávateľ je vlastníkom alebo vie preukázať dostatočnú vybavenosť výrobnými prostriedkami 
pre vykonanie zmluvného rozsahu prác v zmysle stanovených technológií.
     b/ dodávateľ udržiava techniku v dobrom prevádzkyschopnom stave, bez viditeľného úniku 
pohonných hmôt a mazadiel /ktoré je povinný preukázať s platným dokladom o STK a EK/.
     c/ mechanizačné prostriedky sú vybavené lekárničkou a materiálom na asanáciu uniknutých 
ropných látok a to prostriedky pre približovanie min. 5 l a prostriedky pre odvoz dreva min. 
10 l.
11. Ťažba dreva
     a/ ťažiť len stromy vyznačené na ťažbu.
     b/ dodržať smerovú stínku ak je požadovaná.
     c/ uvoľniť vzniknuté závesy, vyťažiť ďalšie stromy ohrozujúce zdravie a život aj bez ich 
vyznačenia najneskôr do konca pracovnej zmeny.
     d/ na stojace živé stromy nesmú byť bez zodpovedajúceho podloženia uväzované laná, kladky 
a podobne. Živý strom taktiež nesmie slúžiť ako kladka.
     e/ zabezpečiť kmene ponechaných stromov proti samovoľnému pohybu.
     f/ vyťaženú drevnú hmotu zmerať na odvoznom mieste a zistený údaj zaznamenať na čelo 
kmeňa 
resp. výrezu, a zapísať do číselníka dlhého dreva.  
11. Udržanie priaznivého stavu lesa a infraštruktúry
    a/ minimalizovať poškodenie stojacich stromov, prirodzeného zmladenia, nárastov a kultúr 
v porastoch používaním primeraných technologických postupov a technických pomôcok pre 
úpravu pohybu dreva /smerové kladky a pod./
12. Manipulácia s ropnými produktmi
     a/ Pri manipulácií s ropnými produktmi vykonávať primerané opatrenia na zamedzenie úniku 
týchto 
látok do prostredia. Pri úniku ropných látok okamžite vykonať asanačné opatrenia 
a udalosť ohlásiť objednávateľovi.
    b/ Tankovať pohonné hmoty a mazivá do traktorov a JMP vo vzdialenosti minimálne 25 m od 
brehovej čiary vodného toku, nádrže, studničky alebo prameňa.
    c/ Neutralizovať uniknuté nebezpečné látky - ropné látky absorpčnými hmotami k tomu  

        určenými.
13. Odpady
     a/ Odstrániť z pracovísk všetok odpad vzniknutý pri vykonávaní činnosti.
14. Doplňujúce informácie
       Dôležité telefónne čísla
Hasiči                                                                     150
Lekárska záchranná služba                                    155
Polícia                                                                    158
Integrovaný záchranný systém                              112
Predseda US Fačkov poz. spol. p. Jozef Panák     

   0907462093       
Podpredseda US Fačkov poz. spol. p. Miroslav Klinec           0903205256
OLH p. Miroslav Rybárik


                           0903518564
Príloha: Výsledok výberového konania zo dňa 19.2.2025
Účastník č.1:





Účastník č.2: 





 Jozef Panák ………………………………..           

 ……………………………...


predseda US Fačkov poz. spol.    
                Vojtech Hollý  konateľ
         
Miroslav Klinec ........................…………………………
    

       podpredseda US Fačkov poz. spol.   
Vo Fačkove dňa .....................................
